จุดทางข้ามถนน บริเวณ ถนนกำแพงเพชร 2 ด้านหน้าตึกแดงจตุจักร และด้านหลังตลาดนัดจตุจักร “ถูกปิดกั้นด้วยแผงเหล็ก”

รถเข็นวีลแชร์คนพิการไม่สามารถใช้งานได้ ผู้สูงอายุใช้ทางเดินได้ไม่สะดวก ต้องเดินอ้อมแผงเหล็กขึ้นเกาะกลางถนน เสี่ยงพลัดตกหกล้ม

ซึ่งจุดดังกล่าวผู้ร้องเรียน ส่งเรื่องผ่านระบบ Traffy Fondue มากกว่า 3 ครั้ง และได้รับการแก้ไขปัญหาที่ดีมาโดยตลอด


แต่ผ่านไปเพียงไม่ถึง 1 วัน ของวันที่ส่งเรื่องรายงานทุกครั้ง เช้าวันรุ่งขึ้น แผงเหล็กก็กลับมาปิดขวางทางข้ามแบบเดิมอีกแล้ว ทั้ง ๆ ที่ในรูปภาพที่ส่งมาในระบบร้องเรียน มีทั้งเจ้าหน้าตำรวจ จาก สน.ในท้องที่ เจ้าหน้าที่เทศกิจ จากสนง.เขตพื้นที่ และเจ้าหน้าที่รักษาความปลอดภัยของตลาดนัดจตุจักร

ทุกคนรับทราบพร้อมกัน แต่... ทำไม ถึงมีการนำแผงเหล็กกลับมาปิดดังเดิม ใครนำมาปิด หรือไม่ใช่เจ้าหน้าที่ แต่เจ้าหน้าที่ก็เห็นทำไม ไม่เปิดให้ประชาชนข้ามได้อย่างสะดวกสบาย

และวันนี้แผงเหล็ก ได้ถูกปิดกั้นทางข้ามดังเดิม โดยมีคุณลุงท่านหนึ่ง ไม่สามารถใช้ทางลาดข้ามในจุดปลอดภัยได้ ต้องปีนฟุตบาทเกาะกลาง เบี่ยงเลี่ยงเพื่อข้ามถนน ทำให้รถต้องหยุดกระทันหัน เพราะกายภาพของถนนและทางข้ามถูกปิด เกือบเกิดเหตุการณ์รถชน สูญเสียถึงชีวิต

รบกวนเจ้าหน้าที่ ที่เกี่ยวข้อง ช่วยกลับมาเปิดทางข้ามเพื่อผู้สูงอายุ รถเข็นวีลแชร์ รถเข็นค้าขาย โดยด่วน หรือไม่ก็ยกออกไปเลย จะไปกลัวทำไมกับรถจักรยานยนต์ที่ลักกลับรถในทางคนข้าม

ก็ขอความอนุเคราะห์ให้ตำรวจใน สน.พื้นที่ มาจับ ใช้เทคโนโลยีกล้อง Ai ส่องทะเบียน ส่งใบสั่งถึงบ้าน ถ้าทำไม่ได้ก็อย่ามาปิดทางข้าม เพราะ “คนเดิน” สำคัญที่สุดในวิถีชีวิตเมือง

ผู้ร้องเรียนขอให้เจ้าหน้าที่เร่งดำเนินการเปิดทางลาดทางข้ามให้แล้วเสร็จ อย่างรวดเร็ว ทันที หากผู้ร้องเรียนสัญจรผ่าน และพบว่ายังมีการปิดจุดนี้อีก

เมื่อช่องทาง Traffy Fondue ไม่สามารถใช้ร้องเรียนปัญหาเมืองได้อย่างเห็นผล ผู้ร้องเรียนจะเชิญภาคีผู้สูงอายุ กลุ่มผู้พิการที่ใช้รถเข็นวีลแชร์ มาข้ามทางข้ามจุดนี้ โดยที่มีแผงเหล็กปิดกั้น

ซึ่งจะถ่ายรูป และคลิปวีดิโอ ทำจดหมายข่าว แจกจ่ายเพื่อส่งเรื่องร้องเรียนต่อไปยัง “สื่อมวลชน” รวมเผยแพร่เรื่องร้องทุกข์ผ่านพันธมิตร (Partner) ในช่องทาง Social Media ต่อไป

ขอบคุณครับ

หวังว่าถ้าผู้มีส่วนเกี่ยวข้องจะแก้ไขปัญหาได้นะครับ